בס"ד, פורים קטן תשע"ט **דף מקורות לעיון ולהעמקה, הרב אודי שורץ**

חולין דף פ"ג-פ"ד, פתיחה לפרק כיסוי הדם – טעמי המצוה

1. **ויקרא י"ז:** "(א) וַיְדַבֵּר ה' אֶל מֹשֶׁה לֵּאמֹר: (ב) דַּבֵּר אֶל אַהֲרֹן וְאֶל בָּנָיו וְאֶל כָּל בְּנֵי יִשְׂרָאֵל וְאָמַרְתָּ אֲלֵיהֶם זֶה הַדָּבָר אֲשֶׁר צִוָּה ה' לֵאמֹר: (ג) אִישׁ אִישׁ מִבֵּית יִשְׂרָאֵל אֲשֶׁר יִשְׁחַט שׁוֹר אוֹ כֶשֶׂב אוֹ עֵז בַּמַּחֲנֶה אוֹ אֲשֶׁר יִשְׁחַט מִחוּץ לַמַּחֲנֶה: (ד) וְאֶל פֶּתַח אֹהֶל מוֹעֵד לֹא הֱבִיאוֹ לְהַקְרִיב קָרְבָּן לַה' לִפְנֵי מִשְׁכַּן ה' דָּם יֵחָשֵׁב לָאִישׁ הַהוּא דָּם שָׁפָךְ וְנִכְרַת הָאִישׁ הַהוּא מִקֶּרֶב עַמּוֹ: (ה) לְמַעַן אֲשֶׁר יָבִיאוּ בְּנֵי יִשְׂרָאֵל אֶת זִבְחֵיהֶם אֲשֶׁר הֵם זֹבְחִים עַל פְּנֵי הַשָּׂדֶה וֶהֱבִיאֻם לַה' אֶל פֶּתַח אֹהֶל מוֹעֵד אֶל הַכֹּהֵן וְזָבְחוּ זִבְחֵי שְׁלָמִים לַה' אוֹתָם: (ו) וְזָרַק הַכֹּהֵן אֶת הַדָּם עַל מִזְבַּח ה' פֶּתַח אֹהֶל מוֹעֵד וְהִקְטִיר הַחֵלֶב לְרֵיחַ נִיחֹחַ לַה': (ז) **וְלֹא יִזְבְּחוּ עוֹד אֶת זִבְחֵיהֶם לַשְּׂעִירִם אֲשֶׁר הֵם זֹנִים אַחֲרֵיהֶם** חֻקַּת עוֹלָם תִּהְיֶה זֹּאת לָהֶם לְדֹרֹתָם: ... (י) וְאִישׁ אִישׁ מִבֵּית יִשְׂרָאֵל וּמִן הַגֵּר הַגָּר בְּתוֹכָם אֲשֶׁר יֹאכַל כָּל דָּם וְנָתַתִּי פָנַי בַּנֶּפֶשׁ הָאֹכֶלֶת אֶת הַדָּם וְהִכְרַתִּי אֹתָהּ מִקֶּרֶב עַמָּהּ: (יא) כִּי נֶפֶשׁ הַבָּשָׂר בַּדָּם הִוא **וַאֲנִי נְתַתִּיו לָכֶם עַל הַמִּזְבֵּחַ** לְכַפֵּר עַל נַפְשֹׁתֵיכֶם כִּי הַדָּם הוּא בַּנֶּפֶשׁ יְכַפֵּר: (יב) עַל כֵּן אָמַרְתִּי לִבְנֵי יִשְׂרָאֵל כָּל נֶפֶשׁ מִכֶּם לֹא תֹאכַל דָּם וְהַגֵּר הַגָּר בְּתוֹכְכֶם לֹא יֹאכַל דָּם: (יג) וְאִישׁ אִישׁ מִבְּנֵי יִשְׂרָאֵל וּמִן הַגֵּר הַגָּר בְּתוֹכָם אֲשֶׁר יָצוּד צֵיד חַיָּה אוֹ עוֹף אֲשֶׁר יֵאָכֵל וְשָׁפַךְ אֶת דָּמוֹ וְכִסָּהוּ בֶּעָפָר: (יד) כִּי נֶפֶשׁ כָּל בָּשָׂר דָּמוֹ בְנַפְשׁוֹ הוּא וָאֹמַר לִבְנֵי יִשְׂרָאֵל דַּם כָּל בָּשָׂר לֹא תֹאכֵלוּ **כִּי נֶפֶשׁ כָּל בָּשָׂר דָּמוֹ הִוא** כָּל אֹכְלָיו יִכָּרֵת:".

**א. איסור אכילת דם – הבחנה בין חיה ובהמה**

1. **רשב"ם ויקרא, שם:** "וכסהו בעפר - כי אז לא יהא ראוי לאכילה".
2. **כלי יקר (וכעין זה בתורה תמימה שם):** "עיקר טעם הכיסוי הוא לעשות היכר שלא יבוא לידי אכילת דם, אבל בבהמות אין צורך בהיכר זה כי כבר הוא מזורז ועומד במה שרואה שניתן הדם על המזבח כמו שנאמר ואני נתתיו לכם על המזבח לכפר על נפשותיכם".
3. **מנחת חינוך, מצוה קפ"ז:** "ונראה לי דאם לקח הדם ובישלו או מלחו כיון דא"ח עליו יצא מתורת דם ודאי פטור מלכסות ולא ראיתי לשום א' שיביא דבר זה אפשר מחמת פשיטתו".

**ב. איסור עבודה זרה – חלוקה (בהוה-אמינא) בין מזומן לשאינו מזומן**

1. **אבן עזרא ויקרא, שם:** "ויתכן בעבור שצוה שלא יאכל דם, ולא יראה דם נשפך חוץ מהמזבח, השם צוה לכסות כל דם שאינו קרב לגבי המזבח, שלא יחשוב הרואה בראותו, והוא דם איל וצבי או עוף, כי זבח נזבח לעכו"ם".
2. **ספורנו שם:** "כי יצוד ציד. בהיות מקום הציד על הרוב שומם ומוכן להמצא שם שדים כאמרו ושכנו שם בנות יענה ושעירים ירקדו שם (ישעיהו יג, כא) אסר להניח שם דם מגולה וצוה לכסותו בעפר להסיר הכנת המצא השדים שם".
3. **חולין, דף פ"ג:** "כסוי הדם נוהג בחיה ובעוף, במזומן ובשאינו מזומן".
4. **רש"י שם:** "במזומן ובשאינו מזומן - משום דגבי שלוח הקן אצטריך למיתני לקמן /חולין/ (דף קלח) שאינו מזומן אבל לא במזומן".
5. **תוספות שם:** "ונראה לפרש דאיצטריך למיתנייה הכא משום דכתיב (ויקרא יז) (כי) [אשר] יצוד דלא תימא דוקא באינו מזומן".

**ג. "קבורת" הדם – עפר מלמעלה ומלמטה**

1. **אור החיים הקדוש, ויקרא שם:** "דמו בנפשו. פירוש במקום נפשו. ובזה נתן טעם למה צריך לכסות דמו, כי לצד שדמו היא נפשו מהמוסר לנהוג בו כבוד זה כדרך שצוה ה' לקבור אדם מת משום כבודו".
2. **חולין, דף פ"ג:** "דא"ר זירא: השוחט צריך שיתן עפר למטה ועפר למעלה, שנאמר ושפך את דמו וכסהו בעפר, עפר לא נאמר, אלא בעפר - מלמד שהשוחט צריך שיתן עפר למטה ועפר למעלה".

**ד. דרך ארץ ועדינות**

1. **ספר החינוך, קפ"ז:** "משרשי המצוה, לפי שהנפש תלויה בדם, כמו שאמרנו באיסור דם ולכן ראוי לנו לכסות הנפש ולהסתירו מעין רואיו טרם נאכל הבשר, כי גם בזה נקנה קצת אכזריות בנפשינו, לאכול הבשר והנפש נשפך לפנינו. ובבהמות לא נצטוינו כך לפי שדם הבהמה ניתן לקרבן לכפרה על נפשותינו ואי אפשר לכסותו, ואחר שכן לא רצתה התורה לחלק לנו בין מוקדשין לחולין".
2. **חולין, דף פ"ד:** "ת"ר: אשר יצוד, אין לי אלא אשר יצוד, נצודין ועומדין מאליהן, מנין, כגון אווזין ותרנגולים - ת"ל ציד - מ"מ. א"כ, מה ת"ל אשר יצוד - למדה תורה דרך ארץ, שלא יאכל אדם בשר אלא בהזמנה הזאת".
3. **רש"י שם:** "אלא בהזמנה הזאת - כאילו הוא צד שאינה מזומנת לו כלומר לא יאכל בשר תדיר שלא יעני".